cyanic-selkie/wikianc huggingface dataset:
Kambodja
Politiek
Op 14 Oktober 2004 is koning Norodom Sihamoni deur 'n spesiale troonraad van nege lede as nuwe koning gekies na die onverwagse abdikasie van koning Norodom Sihanouk 'n week tevore. Sihamoni se verkiesing is goedgekeur deur eerste minister Hun Sen en die speaker van die Nasionale Vergadering, prins Norodom Ranariddh (die nuwe koning se broer), beide lede van die troonraad. Hy is in in Phnom Penh op 29 Oktober gekroon. Die monargie is simbolies en beoefen geen politieke mag nie. Norodom Sihamoni was opgelei in Kambodjaanse klassieke dans en is ongetroud. Weens van sy lang verblyf in die Tsjeggiese Republiek (toe deel van Tsjeggo-Slowakye) is Norodom Sihamoni vlot in Tsjeggies.
Daar word berig dat korrupsie op groot skaal in Kambodja voorkom met internasionale hulpverlening uit die Verenigde State en ander lande wat onwettig na privaat bankrekenings oorgeplaas word. Korrupsie dra ook by tot die groot inkomstegaping in die bevolking.
Administratiewe afdelings
Kambodja word verdeel in 20 provinsies (khett, enkel en meervoud) en vier munisipaliteite (krong, enkel en meervoud). Daar is verder onderverdelings in distrikte (srok), gemeenskappe (khum), groot distrikte (khett) en eilande (koh).
Phnom Penh is die grootste bevolkingsentrum met 2 miljoen van Kambodja se 16 miljoen mense. Mondulkiri, die heuwelprovinsie in die noordooste wat aan Viëtnam grens, is die grootste provinsie volgens oppervlak, maar het die laagste bevolkingsdigtheid.
Buitelandse betrekkinge
Kambodja is 'n lid van die Verenigde Nasies en instansies soos die Wêreldbank en die Internasionale Monetêre Fonds. Dit is 'n lid van die Asiatiese Ontwikkelingsbank (ADB), 'n lid van die Vereniging van Suidoos-Asiatiese Nasies (ASEAN) en het op 13 Oktober 2004 by die Wêreldhandelsorganisasie aangesluit. In 2005 het Kambodja die stigtingsvergadering van die Oos-Asiatiese Spitsberaad bygewoon.
Na die vestiging van politieke bestendigheid het Kambodja diplomatieke betrekkinge met talle lande aangeknoop, insluitend baie van die land se Asiatiese buurstate en van die belangrike rolspelers tydens die Parys-vredesamesprekinge, insluitend die Verenigde State, Australië, Kanada, die Volksrepubliek China, die Europese Unie (EU), Japan en Rusland.
Alhoewel die uitbarstings van geweld wat in die 1970's en 80's voorgekom het, stopgesit is, duur verskeie grensgeskille tussen Kambodja en sy buurstate voort. Daar is verskille oor sommige van die eilande langs die kus en dele van die grens met Viëtnam en ongedefinieerde see- en landsgrense met Thailand.
In Januarie 2003 het onluste in Phnom Penh plaasgevind, wat ontstaan het na gerugte oor uitsprake oor Angkor Wat, wat verkeerdelik deur Reaksmei Angkor, 'n Kambodjaanse koerant, toegeskryf is aan 'n Thai aktrise en later aangehaal is deur eerste minister Hun Sen. Die Thai regering het militêre vliegtuie ingestuur om Thai burgers te ontruim en die land se grens met Kambodja gesluit terwyl Thai's buite die Kambodjaanse ambassade in Bangkok betoog het. Die grens is op 21 Maart heropen nadat die Kambodjaanse regering $6 miljoen in skadevergoeding betaal het vir die vernietiging van die Thai ambassade en dit ooreengekom het om individuele Thai ondernemings vir hulle verliese te vergoed.
Geografie
Kambodja het 'n oppervlak van ongeveer 181 035 vierkante kilometer. Die land deel 'n grens van 800 kilometer met Thailand in die noorde en weste, 'n 541 kilometer grens met Laos in die noordooste, en 'n 1 228 kilometer grens met Viëtnam in die ooste en suidooste. Dit het 443 kilometer se kuslyn aan die Golf van Thailand.
Die uitstaande geografiese kenmerk van die land is die moerasland, wat gevorm is deur die oorstroming van die Tonle Sap ("Groot Meer"), wat 2 590 vierkante kilometer groot is in die droë seisoen en vergroot tot ongeveer 24 605 vierkante kilometer gedurende die reënseisoen. Hierdie digbevolkte vlakte, wat toegewy is aan nat rysverbouing, is die hartland van Kambodja. Die grootste deel van die land (omtrent 75%) se hoogte bo seespieël is minder as 100 meter, die uitsonderings is die Cardamomberge (hoogste piek 1 813 m) en die suidoostelike uitloper van die Dâmreiberge ("Olifantberge") (hoogte bereik 500–1 000 m), sowel as die styl eskarp van die Dângrêkberge (gemiddelde hoogte: 500 m) langs die grens met Thailand se Isangebied. Die hoogste punt in Kambodja is Phnom Aoral, naby Pursat in die middel van die land teen 1 813 meter. In die suide is die bergreeks Phnom Kulen geleë.
Temperature wissel tussen 10° en 38 °C en Kambodja ondervind tropiese moesons. Suidwestelike moesons waai binnelands en bring vogtige winde van die Golf van Thailand en Indiese Oseaan van Mei tot Oktober, en die land kry sy hoogste neerslag van September tot Oktober. Die noordoostelike moeson lei die droë seisoen in wat van November tot Maart duur met die droogste tydperk van Januarie tot Februarie.
Ekonomie
Ondanks voortgang oor die laaste paar jaar lei die ekonomie van Kambodja steeds onder die gevolge van dekades van burgeroorlog, interne onmin en wydverspreide korrupsie. Die per capita inkomste is besig om vinnig te styg, maar is laag in vergelyking met ander lande in die gebied. Meeste landelike huishoudings is afhanklik van landbou en verwante subsektore. Rys, vis, hout, klerasie en rubber is die belangrikste uitvoerprodukte en die Verenigde State, Singapoer, Japan, Thailand, die Volksrepubliek China, Indonesië en Maleisië die vernaamste handelsvennote.
Oorlog en die brutale totalitarisme in die 1970's het tot hongersnood in die land gelei. Desperate boeregesinne het hulle ryssaad geëet en baie tradisionele variëteite het skaars geword. In die 1980's het die Internasionale Rysnavorsingsinstituut (IRRI) meer as 750 tradisionele rysvariëteite heringevoer na Kambodja uit saadbanke in Filippyne (Januarie 2006). Die variëteite is in die 1960's versamel. In 1987 het die Australiese regering die IRRI befonds om Kambodja te help om rysproduksie te verbeter. Teen 2000 was Kambodja weereens selfversorgend in terme van rys (Puckridge 2004, Fredenburg and Hill 2006).
Die bevolking lei gebrek aan onderwys en produktiewe vermoëns, veral in die landelike omgewing waar armoede heers en waar basiese infrastruktuur ontbreek. Vrese oor hernude politieke onstabiliteit en korrupsie binne die regering ontmoedig buitelandse belegging en hulpverlening. Daar was egter aansienlike ondersteuning van bilaterale en multilaterale donateurs. Donateurs het in 2004 $504m aan die land geskenk, terwyl die Asiatiese Ontwikkelingsbank alleen $850m in lenings, toekennings en tegniese hulp verleen het.
Die toerisme-industrie is die land se tweede grootste bron van valuta na die tekstielbedryf. 50% van die besoekers se bestemming is Angkor en meeste van die res gaan na Phnom Penh. Ander toeristebestemmings sluit in Sihanoukville in die suidooste, wat verskeie gewilde strande het, en die nabygeleë gebied om Kampot, insluitend die Bokor Heuwelstasie. Daar word ook berig dat Kambodja 'n belangrike bestemming vir sekstoerisme is en daar is veral sorg oor seks met kinders en dwangprostitusie.
Demografie
Kambodja is etnies homogeen. Meer as 90% van die land se bevolking is van Khmer-oorsprong en praat die Khmer-taal, die land se amptelike taal. Die res sluit in Han-Chinese, Viëtnamese, Cham, Khmer Loeu en Indiërs in. Van die ander tale wat in Kambodja gebesig word sluit in Laosiaans, Min en Viëtnamees.
Die Khmer-taal is 'n lid van die Mon-Khmer-subfamilie van die Austro-Asiatiese taalgroep. Frans, vroeër die lingua franca van Indo-China en wat steeds deur sommige mense as 'n tweede taal gepraat word (meestal ouer Kambodjane), is steeds die onderwystaal in verskeie skole en universiteite. Baie van dié skole en universiteite word deur die Franse regering befonds. Kambodjaanse Frans, 'n oorblyfsel van die land se koloniale verlede, is 'n dialek wat in Kambodja aangetref word en gereeld deur die regering gebruik word. In die laaste paar jaar leer jonger Kambodjane egter eerder Engels.
Die dominante godsdiens, Theravada-Boeddhisme is deur die Rooi Khmer onderdruk, maar het sedertdien 'n herlewing ondervind. Islam (5%) en Christendom (2%) kom ook voor.
Burgeroorlog en die nasleep daarvan het 'n beduidende effek op die Kambodjaanse bevolking gehad. Die gemiddelde ouderdom is 20,6 jaar, met meer as 50% van die bevolking wat minder as 25 jaar oud is. Teen 0,95 manlik/vroulik het Kambodja die hoogste verhouding vrouens in die Groot Mekong-subgebied. In die bevolking ouer as 65 is die verhouding 1,6:1. UNICEF dui Kambodja aan as die land met die derde meeste landmyne ter wêreld en meer as 60 000 burgerlike ongevalle en talle beserings sedert 1970 word toegeskryf aan onontplofte landmyne in landelike gebiede. Meeste slagoffers is kinders wat vee oppas of wat in die veld speel. Volwassenes wat landmynontploffings oorleef moet baie keer amputasies ondergaan en baie word tot bedelary gedwing. In 2006 het die aantal landmynongevalle skerp gedaal van 800 in 2005 tot minder as 400 in 2006.
Kuns en kultuur
Khmer-kultuur, soos ontwikkel en versprei deur die Khmer-ryk, het unieke dans-, argitektuur- en beeldhoustyle, wat die naburige Laos en Thailand sterk beïnvloed het. Angkor Wat (Angkor beteken "stad" en Wat "tempel") is die bes bewaarde voorbeeld van Khmer-argitektuur uit die Angkor-era en honderde ander tempels is in die omgewing daarvan ontdek. Die Tuol Sleng Volksmoordmuseum, die berugte tronk van die Rooi Khmer en Choeung E], een van die hoof slagtingsterreine, is ander belangrike historiese plekke. Van die Kambodjaanse Unesco-wêrelderfenisgebiede sluit in Angkor, Angkor Wat en Ta Prohm.
Bonn Om Teuk ("bootresiesfees"), die jaarlikse bootroeikompetisie, is die Kambodjaanse nasionale fees met die grootste deelname. Dit word aan die einde van die reënseisoen gehou, wanneer die Mekongrivier begin terugsak na normale vlakke wat veroorsaak dat die Tonle Sap-rivier se vloei omkeer. Ongeveer 10% van Kambodja se bevolking woon die gebeurtenis elke jaar by om deel te neem aan spele, dankbetuiging aan die maan te doen, vuurwerkvertonings te besigtig en die bootresies in 'n karnavalagtige atmosfeer by te woon. Gewilde spele sluit in haangevegte, sokker en die rond skop van 'n sey ('n tipe sagte bal). Noemenswaardige optredes uit die onlangse verlede sluit in dié van die sangers Sinn Sisamouth, wat nuwe musikale style in die land ingevoer het, en later ook Meng Keo Pichenda.
Sport
Sokker is een van die gewildste sportsoorte. Professionele georganiseerde sport is egter nie so algemeen soos in andere dele van die wêreld nie, moontlik as gevolg van die ekonomiese toestand. Kambodja se nasionale sokkerspan het in 1972 daarin geslaag om die vierde plek te bereik in die 1972 Asiëbeker maar ontwikkeling het as gevolg van die oorlog tot stilstand gekom. Westerse sporte soos vlugbal, hokkie, rugby en bofbal word al hoe meer beoefen. Terselfdertyd bly tradisionele bootresies gewild as nasionale sport. Vegkuns word ook beoefen: die gewildste hiervan is Pradal Serey, wat soortgelyk aan Muay Thai is en ook as 'n nasionale sport beskou word. Ander style soos karate, kung fu en taekwondo word ook al hoe gewilder.
Vervoer
Die burgeroorlog het Kambodja se vervoerstelsel erg beskadig, ten spyte van die tegniese hulpverlening en toerusting wat die Sowjetunie beskikbaar gestel het. Kambodja het twee spoorlyne wat altesaam 612 kilometer lank is. Die lyne is eenmeterwye enkelspoorlyne. Die lyne loop van die hoofstad tot by Sihanoukville aan die suidelike kus en van Phnom Penh na Sisophon (treine loop egter baie keer slegs tot by Battambang). Tans loop daar slegs een passasierstrein per week tussen Phnom Penh en Battambang.
Die land se binnelandse waterweë was histories belangrik vir plaaslike handel. Die Mekong- en Tonle Sap-rivier se talle sytakke verskaf lang roetes waarvan 3 700 kilometer die hele jaar lank bevaarbaar is deur vaartuie wat 0,6 meter trek en 'n verdere 282 kilometer vir vaartuie wat 1,8 meter trek. Kambodja het twee hoofhawens, Phnom Penh en Sihanoukville, en vyf kleineres. Phnom Penh, geleë op die aansluiting tussen die Basak-, die Mekong-, en die Tonle Sap-riviere, is die enigste rivierhawe wat 8 000 ton skepe in die reënseisoen en 5 000 ton skepe in die droëseisoen kan bedien.
Die land het sestien kommersiële lughawens en vliegvelde: Phnom Penh Internasionale Lughawe in Phnom Penh is die grootste; die ander is in Siem Reap, Sihanoukville, Ratanakiri, Battambang, Stung Treng, Koh Kong, Kampot, Kampong Thom, Kampong Chhnang, Pursat, Kratié, Pailin, Svay Rieng, Preah Vihear en Mondulkiri.
Ekonomiese groei het gelei tot 'n styging in die gebruik van motorkarre en motorfietse, wat gepaard gaan met meer padongelukke. Fietsriksjas ("cyclos") is 'n ander vorm van vervoer wat baie keer deur toeriste in stedelike gebiede gebruik word.
Georgia Taylor
Georgia Taylor (gebore 26 Februarie 1980) is 'n Engelse aktrise. Sy is bekend vir haar rolle in die rolprente The History Boys (2006) en The Bank Job (2008), en in die televisiereekse Coronation Street (1960) en Casualty (1986).
Bloustreep-bokvis
Die Bloustreep-bokvis (Mulloidichthys ayliffe) is 'n vis wat voorkom in die westelike Indiese Oseaan; meer spesifiek Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Bluestriped goatfish. Hierdie vis is eers in 2010 geklassifiseer en is genoem na Neville Ayliffe, 'n beroeps-skubaduiker van Sodwanabaai.
Identifikasie
Die vis word tot 25 cm lank. Die kop, lyf en vinne is geel met die uitsondering van die pektorale vinne wat soos die onderkant grys-wit is. Daar is 3 ligblou horisontale strepe vanaf die stert tot by die kop. Daar is ook 'n streep vanaf die kop wat slegs tot by die dorsale vin strek.
Die vis leef in vlak aflandige koraalriwwe in water wat 10 tot 25 m diep is. Hulle kom gewoonlik in klein groepies voor net bokant die rif saam met geelstreep-bokvisse. Hulle vreet snags bodemskaaldiere en slakke.
Hamadriade
Hamadriades (Grieks: Ἁμαδρυάδες) was in die Griekse mitologie nimfe wat in bome gewoon het. Hulle was ’n spesifieke soort driade: Hulle was van geboorte af gebonde aan een boom; sommige glo hulle was die boom self. Daarteenoor was driades net die entiteit, of gees, van die boom.
As die boom doodgegaan het, het die hamadriade ook gesterf. Daarom het die gode en nimfe mense gestraf wat bome beskadig het.
96
Die jaar 96 was 'n skrikkeljaar wat volgens die Gregoriaanse kalender op 'n Sondag begin het. Dit was die 96ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Medininkai
Medininkai (Pools: Miedniki Królewskie) is 'n dorp en munisipaliteit in Litaue wat sowat 25 kilometer suidoos van die hoofstad Vilnius langs die ou pad na Minsk en digby die grens met Wit-Rusland geleë is. Die dorp en munisipaliteit (Litaus: seniūnija) het respektiewelik 500 en 1 500 inwoners. Die ekonomies aktiewe bevolking is oorwegend in die landbousektor werksaam.
Geskiedenis
Medininkai is tydens die Napoleontiese Oorloë in 1812 deur Franse troepe aan die brand gesteek en was daarna 'n onbeduidende nedersettings. Die dorp het in 1991 internasionale bekendheid verwerf nadat Russiese eenhede tydens Litaue se stryd om onafhanklikheid ses van sewe Litause grenswagters by die plaaslike grenspos vermoor het.
Taal en godsdiens
Tans is sowat 95 persent van Medininkai se bevolking van Poolse afkoms. Naas Litause Pools word in die dorp ook Wit-Russies, Litaus en Russies gebesig. Sowat 98 persent van die inwoners is aanhangers van die Rooms-Katolieke Kerk. Die plaaslike Rooms-Katolieke kerk, wat van hout gebou is, beskik ook oor 'n klein klooster.
Besienswaardighede
Die bouvalle van die kasteel Medininkai, 'n vesting wat uit die tydperk van die oorloë tussen Litaue en die Duitse Orde dateer, is naby die dorp geleë. Dit is een van min Litause vestings wat uit stene en teëls gebou is.
Turkmene
Die Turkmene (Turkmeense enkelvoud: Türkmen, Түркмен; meervoud: Türkmenler, Түркменлер, [tʏɾkmɛnˈlɛɾ]) vorm naas die Oesbeke en die Kasakke die derde grootste Turkse etniese groep in Sentraal-Asië. Hulle vorm die titulêre nasie van Turkmenistan, waar hulle sowat 85,6% van dié land se bevolking uitmaak, en praat Turkmeens, 'n Turkse taal, as moedertaal.
Die Turkmene van Sentraal-Asië moenie verwar word nie met die Turkmene van die Midde-Ooste in Irak, Sirië en Turkye wat meer verwant aan Turke is en tydens die Ottomaanse tydperk daar gevestig het.
89ste Oscar-toekenningsaand
Die 89ste Oscar-toekenningsaand is op 26 Februarie 2017 deur die Academy of Motion Picture Arts and Sciences in die Dolby-teater in Hollywood, Los Angeles, gehou om erkenning te gee aan die rolprente van 2016. Die komediant Jimmy Kimmel was vir die eerste keer die aanbieder.
Die prent wat vir die meeste pryse benoem en die meeste ingepalm het, was La La Land (onderskeidelik 14 en 6) met Damien Chazelle as regisseur. Chazelle het ook die Oscar vir beste regisseur gewen.
Moonlight het drie Oscars gewen, onder meer dié vir beste rolprent. La La Land is verkeerdelik as die wenner aangekondig voordat die fout reggestel en Moonlight as die eintlike wenner aangekondig is. Hacksaw Ridge en Manchester by the Sea het elk twee pryse gewen. Wenners van een prys elk sluit in Arrival, Fantastic Beasts and Where to Find Them, Fences, The Jungle Book, O.J.: Made in America, Piper, The Salesman, Sing, Suicide Squad, The White Helmets en Zootopia.
Pryse
Hier volg ’n lys van die belangrikste benoemdes. Die wenners word eerste genoem en is in vet druk.
Nina Hartley
Nina Hartley (gebore op 11 Maart 1959) is 'n Amerikaanse pornoster, aktrise, regisseuse, en filmvervaardiger. Sy is van Joodse afkoms en is bekend vir haar rolle in die rolprente Ten Little Maidens (1985), Sensual Escape (1991), en Boogie Nights (1997).
Heavy metal
Heavy metal (of slegs metal) is 'n genre van rockmusiek wat tussen 1968 en 1974 ontstaan het, hoofsaaklik in die Verenigde Koninkryk en die Verenigde State. Met sy wortels in blues-rock en psychedelic rock, het die orkeste wat heavy metal geskep het, 'n swaar, groot klank ontwikkel wat gekenmerk word deur uitgebreide kitaarsolos, emfatiese klop, en algehele luidheid/geraas. Heavy metal-lirieke word oor die algemeen geassosieer met manlikheid en "machismo".
In 1968 is die genre se bekenste groepe, Led Zeppelin, Black Sabbath en Deep Purple gestig. Motörhead, gestig in 1975, het punk rock invloede en spoed gebring en was belangrik in die samesnoer van punk en metal. Met die ontploffing van punk in 1977, het die die Nuwe golf van Britse heavy metal-musiekgroepe begin, met musiekgroepe soos Iron Maiden, Saxon, en Def Leppard.
Supermarine Attacker
Die Supermarine Attacker is 'n Britse vegvliegtuig wat ontwerp is sodat die Britse Lugmag so gou as moontlik nog 'n vegvliegtuig in diens kon kry. Hulle het eenvoudig 'n Rolls-Royce Nene-motor met die vlerke en onderstel van die suiermotor aangedrewe Supermarine Spiteful gekombineer. Die gevolg was 'n straalvliegtuig met 'n stertwiel konfigurasie. Die prototipe het sy nooiensvlug op 27 Julie 1946 voltooi; hulle is egter eers in Augustus 1951 in diens gestel en dan wel met die Britse Vloot. Teen daardie tyd het die Britse Lugmag die vliegtuig nie meer geskik gevind vir hulle behoeftes nie.
Die stertwiel konfigurasie het landing op die dek van 'n vliegdekskip bemoeilik, maar omrede dit die eerste operasionele straalvliegtuig vir die Vloot was, is daarmee volhard. Hulle is onttrek uit die voorste linies in 1954. 'n Klompie was ook verskaf aan die Pakistani Lugmag waar hulle as land gebaseerde vliegtuie gebruik is.
Bisantynse tyd
Bisantynse tyd is ’n ou manier om die tyd aan te dui wat feitlik nêrens meer gebruik word nie. Weens seisoenale verskille in die lengte van dae, wissel die tyd deur die hele jaar.
97
Die jaar 97 was 'n gewone jaar wat volgens die Gregoriaanse kalender op 'n Dinsdag begin het. Dit was die 97ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Bisantynse tyd
Van die min plekke wat nog Bisantynse tyd gebruik, is die Oosters-Ortodokse kloosters op Berg Athos in Griekeland en die Mar Saba-klooster in die Wesoewer.
97
Sterftes
90er
Wes-Asië
<div style="float: right; margin: 0 0 1em 2em; width: 27em; text-align: right; font-size: 0.86em; font-family: lucida grande, sans-serif; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> Wes-Asië
Wes-Asië, Westelike Asië, Suidwes-Asië of Suidwestelike Asië is 'n geografiese gebied in die weste van Asië. Die gebied oorvleuel grootliks met die Midde-Ooste, wat 'n geografiese ligging met betrekking tot Wes-Europa, eerder as ten opsigte van Asië beskryf. As gevolg van hierdie vermeende Eurosentrisme, het internasionale organisasies soos die Verenigde Nasies (VN) die term Midde-Ooste met die term Wes-Asië vervang. Hierdie streek, saam met Europa, is gesamentlik bekend as Wes-Eurasië.
'n Groot deel van Wes-Asië word deur die Arabiese Skiereiland, Anatolië en Iran beslaan. Die drie by verre belangrikste tale is Arabies, Persies en Turks, elkeen met meer as 70 miljoen moedertaalsprekers in die streek.
Wes-Asië word in die weste van die Middellandse See, in die noordweste deur die Swartsee, in die noorde deur die Kaukasus, in die noordooste deur die Kaspiese See, in die suidooste deur die Arabiese See en in die suidweste deur die Rooisee begrens.
Lys van lande
Volgens die VN is die volgende lande en gebiede in Wes-Asië:
Daarbenewens is die volgende omstrede gebiede in Wes-Asië geleë:
Agtergrond
Wes-Asië beslaan 'n oppervlakte van 5 994 935 vierkante km met 'n bevolking van ongeveer 313 miljoen. Uit die 20 VN-lidlande wat volledig of gedeeltelik in die streek geleë is, is 13 deel van die Arabiese wêreld. Die mees bevolkte lande in Wes-Asië is Iran Turkye, Irak, Saoedi-Arabië en Jemen.
Jo Black
Jo Black (gebore Januarie 1982) is 'n Afrikaanse sanger van Pretoria. Jo het in Pretoria-Noord grootgeword en na skool in die konstruksiebedryf begin werk. Daarna begin hy sy eie inisiatief met die naam Be That Guy / Be That Girl, 'n beweging wat kinders help bou aan 'n positiewe houding, waarna hy sy musiekloopbaan begin.
Wes-Asië
Definisie
Die term Wes-Asië word pragmaties gebruik en het geen "korrekte" of algemeen ooreengekome definisie nie. Die tipiese definisies daarvan oorvleuel wesenlik, maar nie heeltemal nie, met definisies van die terme Midde-Ooste, Oostelike Middellandse See en Nabye Ooste (wat histories bekend is, maar vandag wyd afgekeur word). Die National Geographic Style Manual sowel as Maddison se The World Economy: Historical Statistics (2003) deur die Organisasie vir Ekonomiese Samewerking en Ontwikkeling(OESO) sluit slegs Bahrein, Iran, Irak, Israel, Jordanië, Koeweit, Libanon, Oman, Katar, Palestina (wat Wesbank en Gaza in laasgenoemde genoem word), Saoedi-Arabië, Sirië, Turkye, VAE en Jemen as Wes-Asiatiese lande in. In teenstelling met hierdie definisie sluit die Verenigde Nasies se Nywerheidsontwikkelingsorganisasie (UNIDO) in sy 2015-jaarboek ook Armenië en Azerbeidjan in, en sluit Israel (as Ander) en Turkye (as Europa) uit.
Rance Howard
Rance Howard (* 17 November 1928 in Duncan, Oklahoma; † 25 November 2017 in Los Angeles, Kalifornië) was 'n Amerikaanse akteur, filmregisseur en -vervaardiger.
Wes-Asië
Definisie
Anders as die UNIDO, sluit die Verenigde Nasies se Statistiekafdeling (UNSD) Iran uit Wes-Asië en sluit Turkye, Georgië en Ciprus in die streek in. In die Verenigde Nasies se geopolitieke Oos-Europese Groep is Armenië en Georgië ingesluit in Oos-Europa, terwyl Siprus en Oos-Trakiese Turkye in Suid-Europa is. Hierdie drie nasies is gelys in die Europese kategorie van die Verenigde Nasies se Opvoedkundige, Wetenskaplike en Kulturele Organisasie (UNESCO).
Nasionale lede van Wes-Asiatiese sportbeheerliggame is beperk tot Bahrein, Iran, Irak, Jordanië, Koeweit, Libanon, Sirië, Oman, Palestina, Katar, Saoedi-Arabië, Verenigde Arabiese Emirate en Jemen. Die Olimpiese Raad van Asië se multi-sportbyeenkoms Wes-Asiatiese Spele word betwis deur atlete wat hierdie dertien lande verteenwoordig. Onder die streek se sportorganisasies is die Wes-Asië-basketbalvereniging, die Wes-Asiatiese biljart- en snoekerfederasie, die Wes-Asiatiese sokkerfederasie en die Wes-Asiatiese Tennisfederasie.
Geskiedenis
"Wes-Asië" was in gebruik as 'n geografiese term in die vroeë 19de eeu, voordat "Nabye Ooste" as 'n geopolitieke konsep aktueel geword het. In die konteks van die geskiedenis van die klassieke oudheid, kan "Wes-Asië" die deel van Asië beteken wat in die klassieke oudheid bekend was, in teenstelling met die bereik van "binne-Asië", dit wil sê Skithia, en "Oos-Asië" die mees oostelike streke van geografiese kennis by klassieke skrywers, dws Transoksanië en Indië. In die 20ste eeu was "Wes-Asië" veral as 'n snelskrif gebruik vir "die Vrugbare Halfmaan uitgesluit Antieke Egipte" met die doel om die vroeë beskawings van Egipte en eersgenoemde te vergelyk.
Die gebruik van die term in die konteks van kontemporêre geopolitiek of wêreldekonomie blyk uit ten minste die middel-1960's te dateer.
Jo Black
Be That Guy-braai
Jo Black het die "'Be That Guy Braai" in Montana, Pretoria begin, "om hoop en inspirasie vir die manne te gee". Die "Be That Guy-braai"-konsep het versprei en word nou op Vrydae-oggende landwyd gehou.
Persoonlike lewe
Black ondergaan in September 2018 'n nekoperasie nadat twee van sy nekwerwels gedisintegreer het. Sy stembande was in gedrang en dokters het aanbeveel dat 'n operasie dringend uitgevoer word. Die operasie is op Sondag, 9 September 2018 suksesvol uitgevoer, en al Black se geskeduleerde optredes in September 2018 is gekanselleer.
Wes-Asië
Geografie
Die streek word omring deur agt groot seë; die Egeïese See, die Swartsee, die Kaspiese See, die Persiese Golf, die Arabiese See, die Golf van Aden, die Rooisee en die Middellandse See.
Die Dasht-e Kavir en Dasht-e Lut-woestyne in oostelike Iran baken die streek natuurlik af van Balochistan en Suid-Asië.
Plaattektoniek
Drie groot tektoniese plate konvergeer op Wes-Asië, insluitend die Afrika-, Eurasiese- en Arabiese plate. Die grense tussen die tektoniese plate vorm die Azore-Gibraltarrif, strek oor Noord-Afrika, die Rooisee en Iran. Die Arabiese Plaat beweeg noordwaarts tot in die Anatoliese plaat (Turkye) by die Oos-Anatoliese Verskuiwing, en die grens tussen die Egeïese en Anatoliese plaat in Oos-Turkye is ook seismies aktief.
Waterbronne
Verskeie groot waterdraers verskaf water aan groot dele van Wes-Asië. In Saoedi-Arabië is twee groot waterdraers van Paleosoïese en Trias-oorsprong onder die Jabal Tuwayq-berge en gebiede wes na die Rooisee geleë. Kryt- en Eoseen-oorsprong akwifere is geleë onder groot gedeeltes van Sentraal- en Oos-Saoedi-Arabië, insluitend Wasia en Biyadh wat hoeveelhede varswater en soutwater bevat. Vloed- of voorbesproeiing, sowel as sprinkelmetodes, word wyd gebruik vir besproeiing, wat byna 90 000 vk km regoor Wes-Asië vir landbou dek. Ook die Tigris- en Eufraat riviere dra baie goed by.
Klimaat
Wes-Asië is hoofsaaklik dor of semi-droog, maar dit bevat ook uitgestrekte woude en vrugbare valleie. Die streek bestaan ​​uit grasvelde, weivelde, woestyne en berge. Watertekorte is 'n probleem in baie dele van Wes-Asië, met vinnig groeiende bevolkings wat die vraag na water verhoog, terwyl versouting en besoedeling watervoorrade bedreig. Groot riviere, insluitend die Tigris en Eufraat, verskaf bronne vir besproeiingswater om die landbou te ondersteun.
Daar is twee windverskynsels in Wes-Asië: die sharqi en die shamal. Die sharqi (of sharki) is 'n wind wat uit die suide en suidooste kom. Dit is seisoenaal, duur van April tot vroeg in Junie, en kom weer voor tussen laat September en November. Die winde is droog en stowwerig, met af en toe rukwinde tot 80 kilometer per uur en skop dikwels hewige sand- en stofstorms op wat sand 'n paar duisend meter hoog kan dra, en lughawens kan sluit vir kort periodes van tyd. Hierdie winde kan vir 'n volle dag aan die begin en einde van die seisoen duur, en vir 'n paar dae gedurende die middel van die seisoen. Die shamal is 'n somer-noordwestelike wind wat oor Irak en die Persiese Golfstate (insluitend Saoedi-Arabië en Koeweit) waai, dikwels sterk gedurende die dag, maar neem snags af. Hierdie weereffek kom oral van een tot verskeie kere per jaar voor.
Topografie
Wes-Asië bevat groot gebiede van bergagtige terrein. Die Anatoliese Plato is tussen die Pontusberge en Taurusberge in Turkye ingeklem. Berg Ararat in Turkye styg tot 5 137 meter. Die Zagrosberge is in Iran geleë, in gebiede langs sy grens met Irak. Die Sentrale Plato van Iran is verdeel in twee dreineringsbekkens. Die noordelike kom is Dasht-e Kavir (Groot Soutwoestyn), en Dasht-e-Lut is die suidelike kom.
In Jemen oorskry hoogtes 3 700 meter in baie gebiede, en hooglandgebiede strek noord langs die Rooiseekus en noord tot in Libanon. ’n Verskuiwingsone bestaan ​​ook langs die Rooisee, met kontinentale skeuring wat trogagtige topografie skep met gebiede wat ver onder seevlak geleë is. Die Dooie See geleë op die grens tussen die Wesoewer, Israel en Jordanië, is geleë op 418 m onder seevlak, wat dit die laagste punt op die oppervlak van die aarde maak.
Rub'al-Khali, een van die wêreld se grootste sandwoestyne, strek oor die suidelike derde van die Arabiese Skiereiland in Saoedi-Arabië, dele van Oman, die Verenigde Arabiese Emirate en Jemen. Jebel al Akhdar is 'n klein reeks berge geleë in die noordooste van Oman, wat aan die Golf van Oman grens.
Demografie
Die bevolking van Wes-Asië is teen 2008 op 272 miljoen geraam, en deur Maddison geskat dat dit 370 miljoen teen 2030 sal bereik. Dit stem ooreen met ’n jaarlikse groeikoers van 1,4% (of ’n verdubbelingstyd van 50 jaar), heelwat bo die wêreldgemiddelde van 0,9% (verdubbelingstyd 75 jaar). Die bevolking van Wes-Asië word geskat op ongeveer 4% van die wêreldbevolking.
Die mees bevolkte lande in die streek is Turkye en Iran, elk met sowat 79 miljoen mense, gevolg deur Irak en Saoedi-Arabië met sowat 33 miljoen mense elk, en Jemen met sowat 29 miljoen mense.
Suid-Afrikaanse Skermsportfederasie
Die Suid-Afrikaanse Skermsportfederasie (Engels: Fencing Federation of South Africa of FFSA) is die beheerliggaam vir skermsport in Suid-Afrika. Die FFSA is in 1949 gestig. Daar is tans ses provinsies wat aan FFSA geaffilieer is. FFSA reguleer skermsport vir kadet-, junior-, senior- en veteraan-skermsport in die land.
R701 (Suid-Afrika)
Die R701 is 'n streeksroete in Suid-Afrika wat Norvalspont met Wepener verbind. Die roete begin digby Norvalspont waar dit van die R58-provinsiale pad aftak. Dit gaan dan ooswaarts, noord van die Gariepdam tot by Bethulie waar die R715 en R390-streeksroetes gekruis word, en volg dan die noorderoewer van die dam, rigting ooswaarts.
Die roete gaan hierna deur Smithfield en deel die N6-nasionale pad vir 3 km, voordat dit noordoos uit die dorp wegdraai. Die roete eindig waar dit aansluit by die R26 by Jammersdrift, 8 km wes van Wepener.
Gott soll allein mein Herze haben, BWV 169
Gott soll allein mein Herze haben, BWV 169, is 'n kantate van Johann Sebastian Bach.
Barry Rothbart
Barry Rothbart (gebore 25 Mei 1983) is 'n Amerikaanse akteur en skrywer. Hy is bekend vir sy rolle in die rolprente The Wolf of Wall Street (2013) en Hungry (2014), en in die televisiereeks Downward Dog (2017).
NG gemeente Parys
duimnael|regs|330px|Die moederkerk Parys, 2013.
links|300px|duimnael|Die NG kerk Parys, 2012.
duimnael|regs|170px|Ds. T.C. Dönges, vader van die kabinetsminister [[Eben Dönges, was van 1890 tot 1896 Parys se eerste NG leraar.]]
Hans Ola Sørlie
Hans Ola Sørlie (30 Desember 1953 – 29 Mei 1988) was 'n Noorse akteur. Hy was bekend vir sy rolle in die rolprente Orion's Belt (1985), Feldmann saken (1987), en Karachi (1989).
F.V. Lategan
F.V. Lategan (1907–1998) was ’n letterkundige en lektor in Afrikaans-Nederlands aan die Universiteite van Wes-Kaapland en die Vrystaat.
Suid-Afrikaanse Beker
Die Suid-Afrikaanse Beker (wat ook die Nedbankbeker genoem word, na die hoofborg Nedbank), is 'n sokkeruitkloptoernooi. Die toernooi word sedert 1971 deur die Suid-Afrikaanse Sokkervereniging georganiseer en staan internasionaal bekend as die belangrikste bekertoernooi in Suid-Afrika.
NG gemeente Parys
duimnael|links|170px|Ds. P.W. de Lange, leraar van 1945 tot 1948.
F.V. Lategan
Lewe en werk
duimnael|regs|300px|Die [[Bloemfonteinse Normaalkollege, 1907.]]
Felix Vincent Lategan is op 12 September 1907 op Burgersdorp gebore as die seun van Jan Casper Gerhardus Lategan en Elizabeth Botha. Later trek die gesin na Aliwal-Noord, waar hulle op die oewer van die Grootrivier woon en hier begin hy sy skoolloopbaan op negejarige ouderdom. Die gesin vestig hulle dan op Parys in die Vrystaat, waar hy sy hoërskoolopleiding kry. Vanaf 1927 studeer hy in Bloemfontein verder aan die Grey-universiteitskollege, waar hy tuisgaan in die Abraham Fischer-koshuis. In 1928 gaan hy na die Normaalkollege in Bloemfontein, waar hy die Hoër Primêre Onderwysdiploma verwerf. Hierna gee hy vanaf 1929 vir vier jaar skool in die laerskole van Odendaalsrus en Ladybrand. Hy studeer deeltyds verder en skryf in vir die tweede jaar B.A. aan die Universiteit van Suid-Afrika. In 1933 keer hy terug na die Grey-universiteitskollege in Bloemfontein om sy derde jaar en B.A. studies te voltooi. In hierdie jaar loop hy onder andere klas by D.F. Malherbe, Elizabeth Conradie en H. van der Merwe Scholtz. Hy blink hier uit in atletiek en is lid van die universiteit se eerste span. Hy behaal sy B.A.-graad met onderskeidings in beide sy hoofvakke, Afrikaans en Nederlands (destyds Hollands genoem) en Sielkunde en verower hiermee ’n prys vir verdere studie in Afrikaans en Nederlands. In 1935 verwerf hy dan ook die M.A.-graad met lof. Tot aan die einde van 1936 is hy onderwyser aan die hoërskool op Ladybrand, waarna hy in 1937 senior lektor in Afrikaans word aan die Pretoria Tegniese Kollege. Hy beywer hom hier vir die bevordering van Afrikaans as medium van onderrig in Tegniese en Handelsonderwerpe en stig die Tegnologiese Studiekring met die doel om Afrikaanse vakterme vir die Tegniek en Nywerheid te versamel en te skep. As redaksielid van die Collegium Serie is hy behulpsaam met die publikasie van tegniese handboeke in Afrikaans. In hierdie tyd tree hy ook op as medewerker van verskeie tydskrifte, insluitende Ons Eie Boek.
Van 1945 is hy senior dosent in Afrikaans aan die Bloemfontein Onderwyskollege, wat later deel uitmaak van die Fakulteit Opvoedkunde aan die Universiteit van die Oranje-Vrystaat. Al die eerstejaars, ook dié van die Onderwyskollege, het Afrikaans-Nederlands I as vak gehad. Hier is hy in 1946 medestigter van die Teatergroep. Sy studies handel veral oor die roman en kortverhaal en hy promoveer (D.Litt.-graad) in 1956 aan die Universiteit van die Oranje-Vrystaat met ’n proefskrif oor “Die kortverhaal en sy ontwikkeling in Afrikaans”, wat later gepubliseer word. Na die vroeë dood van professor De Wet word Felix aangestel as vise-prinsipaal van die Onderwyskollege. Met die stigting van die Universiteit van Wes-Kaapland word hy in 1960 aangestel as die eerste hoogleraar in Afrikaans, ’n pos wat hy tot aan die einde van 1963 beklee. Hy dien ook op die Universiteitsraad en Senaat. Hierna tree hy vanaf die begin van 1964 vir nege jaar tot met sy aftrede aan die einde van 1972 op as Direkteur van Ontwikkeling en Openbare Betrekkinge van die Universiteit van die Oranje-Vrystaat, waar hy aan die hoof staan van die beplanning vir geldinsamelingspogings. Vir die laaste vier jaar van sy termyn word hy ook toegelaat om op te tree as senior dosent in Afrikaanse Letterkunde aan die universiteit.
In 1967 word hy deur die Vrystaatse Adviserende Biblioteekkomitee as lid van ’n ad hoc-komitee aangestel om die stigting van ’n Vrystaatse Skrywersbiblioteek te ondersoek, wat na samesprekings met die Raad vir Geesteswetenskaplike Navorsing ’n nasionale projek word en eindelik uitloop op die stigting van die Nasionale Afrikaanse Letterkundige Navorsingsentrum en Museum (NALN). Hy is in 1935 getroud met Myra Müller (1904–1994), oorspronklik van Lindley. Die egpaar het vier kinders, drie seuns (Jan Felix, Bernard en Andries) en ’n dogter (Bea). Hulle oudste seun, Jan Felix, is op 19 Januarie 1957 in ’n ongeluk op die berg by Kleinmond oorlede. Na aftrede gaan bly hy en sy vrou op Kleinmond. Felix Lategan is op Woensdag 15 April 1998 in sy huis in Klein-Berlyn op Kleinmond aan hartversaking oorlede.
Skryfwerk
Saam met Gerhard J. Beukes skryf hy “Skrywers en rigtings”, waarin hulle poog om ’n voëlvlug oor die Afrikaanse letterkunde te verskaf. Hierin behandel Beukes die poësie en drama, terwyl hy oor die Afrikaanse prosa skryf. Hierdie boek word verskeie kere hersien en herdruk. Sy proefskrif, “Die kortverhaal en sy ontwikkeling in Afrikaans” word ook gepubliseer. Hy het ’n hegte vriendskap met P.J. Schoeman, wat lei tot sy samestelling van “Skrywers in woord en beeld: P.J. Schoeman”, waarin hy hierdie skrywer se lewe en geskrifte in oënskou neem, terwyl hy dieselfde vir D.F. Malherbe doen in “D.F. Malherbe in woord en beeld”. Saam met M.C. Botha skryf hy die skoolhandleiding “Nuwe taalboek” vir verskeie standerds en saam met I.E. Cooke skryf hy ’n “Afrikaanse tikskrifhandleiding vir aanvang en gevorderde studie”. Hy het ’n waardevolle versameling gewere besit en sy belangstelling op hierdie gebied lei tot ’n reeks radiopraatjies, wat later as “Die boer en sy roer” gepubliseer word. Hierdie boek word later opgevolg met “Die boer se roer tot vandag”, ’n boek wat hy saam met dr. Lucas Potgieter skryf en handel oor die ontwikkeling van die vuurwapen in Suid-Afrika.
NG gemeente Parys
duimnael|regs|170px|Dr. Hendrik Joubert, leraar van 1948 tot 1953.
duimnael|regs|170px|Ds. D.W. Krynauw was die leraar van 1962 tot hy sy emeritaat in 1972 aanvaar het.
Die NG gemeente Parys is die moedergemeente van die Nederduitse Gereformeerde Kerk op die Vrystaatse dorp Parys. Met sy stigting in 1884 (of 1882 volgens ander bronne) was dit die 27ste gemeente in die Vrystaatse Sinode, maar sedert die inlywing van Bethlehem by Bethlehem-Wes is dit die 26ste oudste bestaande gemeente.
Aanleiding tot stigting
Ruim 10 maande voor die gemeente Parys se stigting het aan die vrugbare oewer van die Vaalrivier 'n dorp ontstaan wat die mense met die grootste verwagting vir die toekoms na Frankryk se hoofstad, Parys, genoem het. Nadat die eienaars, drie broers Van Coller, die plaas aan 'n komitee verkoop het, en erwe en standplase uitgemeet is, het vele huisgesinne hulle hier kom vestig met die vooruitsig om hul tuine en akkers uit die groot stroom te kon besproei. Weldra het hul 'n belangrike buitewyk van die gemeente Heilbron gevorm, en is dan ook gereeld en getrou deur ds. D.J. Minnaar (leraar aldaar van 1879 tot sy aftrede in 1915) bearbei.
Meliai
Die Meliai (Grieks: Μελίαι) was in die Griekse mitologie nimfe van die esboom. Hulle het ontstaan uit die bloeddruppels toe Kronos sy pa, Uranos, ontman het (Hesiodus, Theogonie 187).
NG gemeente Parys
Aanleiding tot stigting
Aan die begin van die 1870's is daar op die ringsitting op Kroonstad besluit om in die gebied benoorde die Renosterrivier, behalwe die pas gestigte Heilbron (1873) nog 'n gemeente tot stand te bring. Die kommissie deur die Ring daartoe benoem, het gesoek na 'n geskikte plek om te dien as kerksentrum in hierdie groot gebied wat feitlik die hele latere kiesafdelings van Vredefort en Heilbron beslaan het. Nadat die dorp Vredefort in die onmiddellike nabyheid van Parys aangelê is, staan die Ring van Winburg jare agtereen voor die moeilike vraag watter van die twee dorpe die beste sentrum vir 'n nuwe gemeente sou wees: die plaas Vischgat (die huidige Vredefort, waar 'n Gereformeerde gemeente reeds in 1872 gestig is) of die plaas Klipspruit (die huidige Parys) wat net 10 myl (sowat 16 km) uitmekaar geleë was.
Ongeveer dieselfde tyd (1876) is genoemde twee plekke ook tot dorpsgebiede omgeskep. Eersgenoemde was 'n ietsie ouer as laasgenoemde en kon daardeur vir die kerksentrum in aanmerking kom. Hierteenoor staan weer dat laasgenoemde 'n besondere groot stuk grond vir die toekomstige NG kerk uitgemeet het. Aanvanklik is die oplossing daarin gevind dat een predikant beroep sal word en dat elkeen van die twee gemeenskappe hom vir die helfte van sy salaris verantwoordelik sal hou. So sou dit dan uitgesluit wees dat die een plek bo die ander voorrang geniet. Al gou het die vraag opgekom: Maar waar sal die pastorie gebou word? Hiermee is 'n dooiepunt bereik, en omdat die een nie die ander hierdie voorrang wou vergun nie, word in 1882 daartoe oorgegaan om die gemeente Vredefort in die lewe te roep sowel as Parys, volgens Ons gemeentelike feesalbum; ander bronne gee laasgenoemde se stigtingsdatum aan as 1884. Di. G. Radloff en C.D. Murray skryf in Ons Kerk Album (uit die Nederlands vertaal): "Die destydse predikant van Winburg, ds. P.A.C. van Heyningen, het hom bewys as die warmste vriend van Parys, en het so aanhoudend by elke ringsvergadering vir dié dorp gepleit dat eindelik in 1884 'n gemeente hier gestig is."
Eerste twee predikante
Dit was 'n blye dag vir Parys toe hul op 6 Maart 1890 ds. T.C. Dönges as hul eerste predikant kon verwelkom. Hy het die gemeente vlytig en met seën bedien en 'n noodkerk en pastorie laat bou. Hy vertrek in 1896 na die NG gemeente Bothaville en is in 1897 deur ds. J.C. Hefer opgevolg. Hy was so geseënd in sy werk dat die gemeente 'n ruim godshuis van £6 000 kon laat bou. Ongelukkig toe dit moes ingewy word, kon net die vroue en kinders aan die plegtigheid deelneem omdat die manne en vaders in die Tweede Vryheidsoorlog toe juis Ladysmith in Natal beleër het. Dit het nie lank geduur voor ds. Hefer na die konsentrasiekamp op Vredefort weggevoer is nie. Daar moes hy die bitterheid smaak om twee kinders aan die dood af te staan. Hy is egter later parool gegee om na Worcester te vertrek. Ná 'n agtjarige bediening moes hierdie ywerige leraar, deur liggaamswakheid genoodsaak om sy werk in 1905 te staak, en hoewel hy ná 'n rustyd weer beroep en bevestig is, voel hy hom in 1911 weens die verlies van sy gesondheid verplig om die herderstaf vir goed neer te lê.
Van Januarie 1912 tot 1927 vind ons vir ds. C.D. Murray, wat van 1905 af leraar was op Bloemfontein, aan die roer van sake. Heel gou is bediening gekenmerk deur sy spesiale arbeid aan die kinders en jong mense. Op sy inisiatief is reeds in Maart 1912 'n algemene Sondagskoolkonvensie op Parys gehou waarheen sowat 300 afgevaardigdes uit alle dele van Suid-Afrika met 25 predikante en sendelinge, met veel seën deelgeneem het. Die Sondagskool was destyds groot en 'n saal is gebou deur die Jongelieden Vereeniging. Toe reeds is ook 'n mooi meisieskoshuis opgerig. Destyds kon Ons Kerk Album berig: ''De gemeente is een groote, belangrijke werkkring geworden. Gedurig komen intrekkers zich hier vestigen, en gedurende de vacantie ziet men een stroom van plezierzoekers, vooral van de (Transvaalse) Goudvelden.
Suid-Afrikaanse Beker
Vir die toernooi kwalifiseer 32 klubs; 16 uit die Premiersokkerliga (alle spanne kwalifiseer outomaties), agt uit die Nasionale Eerste Liga (al die spanne speel een eerste rondte teen mekaar) en agt uit die amateursokker (aparte kwalifiseringstoernooi). In die hooftoernooi speel die spanne net een keer teen mekaar. Die kampioen kwalifiseer vir die CAF Confederation Cup.
NG gemeente Parys
Vierde tot sesde leraars
Hierna is dit weer ds. J.A. van Z. Viljoen wat die gemeente 17 jaar bedien. In 1945 neem ds. P. W. de Lange die beroep na Parys aan, maar bly slegs drie jaar. Vanaf 1948 staan die huidige leraar, dr. H. L. N. Joubert, aan die hoof van Parys-gemeente.
In 1952 skryf die medewerker van Parys soos volg in Ons gemeentelike feesalbum: "Hoewel Parys vinnig besig is om alle spore van sy harde, karige kinderjare uit te wis en haastig voortskry om inderdaad die 'Koningin van die Vaalrivier' te word, is die huidige kerkgebou een van die dinge wat in sy ongesmukte eenvoud die verbyganger dwing om terug te blik. Die mure vertel hoedat hul net voor die uitbreek van die Anglo-Boereoorlog gebou was met stene wat nie die tyd gegun was om af te koel nie. Die hoeksteen deel mee hoedat dit die vernedering moes ondergaan om deur Engelse troepe uit sy oorspronklike plek gelig te word omdat hulle gedink het dat dit miskien groot skatte kon herberg. Op die kerkbanke het die spykers van Engelse oorlogstewels onuitwisbare merke agtergelaat. In die kanselbybel kan gelees word die handtekeninge van genoemde besettingstroepe met vermelding van die regimente waaraan hul behoort het. Vra iemand waarom die kerkgebou so weggesteek is agter ander geboue, dan kom die antwoord dat daar tye was toe 'n ondraaglike skuldelas die kerkraad verplig het om stuksgewyse kerkgronde te verkoop."
Parys se eerste dogtergemeente, Parys-Oos, het op 19 November 1948 afgestig. Nog afstigtings op die dorp het gevolg: Parys-Wes (1960), Parys-Suid (1973) en Schonkenville (2001). In 2015 was die moedergemeente vakant en het sy net 16 doop- en 267 belydende lidmate gehad, vergeleke met onderskeidelik 253 en 1 105 in 1985.
Meliai
Die Meliae word feitlik net in die meervoud genoem, hoewel Hesiodus hulle individuele name soos Melia gegee het, "maar hierdie name is duidelik sekondêr en is van geen belang nie" (Burkert 1985 III.3.2). Die Melia wat so uitgesonder word, was die suster van Inachos, by wie sy die moeder was van Io, Phoroneus, Aigialeus of Phegeus, en Nilodice.
Wes-Asië
Demografie
Numeries is Wes-Asië oorwegend Arabies, Persies, Turks, en die oorheersende tale is dienooreenkomstig Arabies, Persies en Turks, elk met ongeveer 70 miljoen sprekers, gevolg deur kleiner gemeenskappe van Koerdies, Azerbeidjans, Hebreeus, Armeens en Neo-Aramees. Die oorheersing van Arabies en Turks is die gevolg van die Middeleeuse Arabiese en Turkse invalle wat begin het met die Islamitiese verowerings van die 7de eeu n.C., wat die voorheen dominante Aramese verplaas het in die streek van Sirië, en Grieks in Anatolië. Hebreeus het wel in die tweede helfte van die 20ste eeu die dominante taal in Israel geword het, en Neo-Aramees (gepraat deur moderne Arameërs, Assiriërs en Galdeërs) en Grieks bly albei teenwoordig in hul onderskeie gebiede as minderheidstale.
Beduidende inheemse minderhede sluit in, in alfabetiese volgorde: Arameërs, Assiriërs, Galdeërs, Druze, Jode, Lurs, Mandeërs, Maroniete, Sjabakse en Yezidi's.
Elongasie (sterrekunde)
Elongasie is in sterrekunde die hoek tussen die Son en ’n planeet (of ’n ander voorwerp wat om die Son wentel), soos gesien vanaf die Aarde. In die illustrasie regs kan ’n voorbeeld gesien word.
’n Planeet wat nader aan die Son is as die Aarde, soos Mercurius of Venus, kan nooit ’n baie groot hoek met die Son vorm nie. ’n Planeet wat verder as die Aarde is, soos Mars, Jupiter of Saturnus, kan ten opsigte van die Son aan die ander kant van die hemelruim lê en so ’n elongasie van 180° vorm.
’n Voorwerp met ’n klein elongasie is in die algemeen moeilik om te sien vanweë die gloed van die Son. Dit kan met sonsopkoms en -ondergang asook tydens ’n sonsverduistering die beste gesien word.
Hierdie artikel is vertaal uit die Nederlandse Wikipedia
98
Die jaar 98 was 'n gewone jaar wat volgens die Gregoriaanse kalender op 'n Woensdag begin het. Dit was die 98ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Die onbekende
Die onbekende is die debuutateljeealbum van Afrikaanse musikant Jac Blanc. Dit is in 2007 deur die plaatetiket Musicology vrygestel.